N599 (België) - Wikipedia
50° 13′ 8″ NB, 4° 23′ 45″ OL
Eau d'Heure N907
De N599 is een gewestweg in België bij de Meren van de Eau d'Heure bij de plaats Eau d'Heure tussen de (N40) en (N907). De weg is ongeveer 1 kilometer lang.
↑ Route N599 op Google Maps
Overgenomen van "https://nl.wikipedia.org/w/index.php?title=N599_(België)&oldid=52194085" Vlag van Soedan - Wikipedia
Die nasionale vlag van Soedan is op 20 Mei 1970 amptelik in gebruik geneem. Die vlag vertoon ’n groen driehoek aan die vlagpaalkant met drie ewe wye horisontale bane in (van bo na onder) rooi, wit en swart aan die wapperkant.
’n Groen driehoek aan die vlagpaalkant met drie horisontale bane in rooi, wit en swart aan die wapperkant.
’n Wit vlag met die nasionale vlag in die skildhoek.
’n Blou vlag met die nasionale vlag in die skildhoek en die lugmagrondeau op die wapperkant.
3.2 Anglo-Egiptiese Soedan
3.3 1956–1970 vlag
Die kleure is dieselfde as die Pan-Arabiese kleure en elkeen het ’n eie betekenis. Groen stel vooruitgang en landbou voor, rooi stel die stryd, die martelare vir Soedan en die Groot Arabiese Land voor, wit stel Islam, vrede, optimisme, lig en liefde voor en swart stel Soedan en die Madhi-revolusie voor.
Die vlag van Soedan is soortgelyk aan die vlag van die Arabiese Opstand, die verskille is dat die kleure op ’n ander manier gerangskik is.
In 1881, aan die begin van die Mahdiste-opstand, het die Mahdi Muhammad Ahmad vir Abdallahi ibn Muhammad as een van sy vier kaliefs aangestel en aan hom ’n swart vlag gegee. Abdallahi het hierdie swart vlag gebruik om die Baggara-Arabiere en ander stamme van die weste te werf. Die ander kaliefs het ander kleur vlae gebruik. Die swart horisontale baan in die huidige Soedannese vlag is ’n verwysing na die swart vlag van die Mahdiste-era.
Tussen 1899 en 1956 is Anglo-Egiptiese Soedan gesamentlik as ’n kondominium geadministreer deur Egipte en die Verenigde Koninkryk. Die kondominium het nie sy eie vlag gehad nie en het gebruik gemaak van die vlag van Egipte en die vlag van die Verenigde Koninkryk wat altyd gelyktydig vertoon is met die Britse vlag wat voorkeur geniet het.
’n Rangvlag vir die Britse goewerneur-generaal van Soedan het wel bestaan. Dit was soortgelyk aan die goeweneur-generaalsvlae en kommissarisse van ander Britse oorsese gebiede en het bestaan uit ’n Unievlag met ’n wit skyf in die middel waarin die gebied se wapenskild was, met die skyf wat omring was deur ’n lourierkrans. Aangesien geen wapenskild vir Anglo-Egiptiese Soedan bestaan het nie, het die woorde “Goewerneur-generaal van Soedan” in die wit skyf gestaan.
Met onafhanklikheid van Egipte en die Verenigde Koninkryk op 1 Januarie 1956 het Soedan ’n blou-geel-groen driekleur as nasionale vlag aangeneem. Hierdie vlag was tot 1970 in gebruik toe die huidige vlag aanvaar is.
Vlae van Anglo-Egiptiese Soedan
Vlag van Soedan, 1956 tot 1970
Vlootvaandel van Soedan, 1956 tot 1970
Vlag van die Goewerneur-generaal van die Anglo-Egiptiese Soedan
Vaandel van die Soedannese Doeanediens, 1956 tot 1970
Standaard van die President van die Demokratiese Republiek van Soedan, 1970 tot 1985
Variant van die standaard van die President van die Demokratiese Republiek van Soedan
Standaard van die President van Soedan
Vaandel van die Soedannese Doeanediens
Vlag van Darfoer
Vlag van Suid-Soedan (sedert 9 Julie 2011 onafhanklik)
↑ (en) Soedan by Flags of the World. URL besoek op 15 Mei 2019.
↑ (en) Hill, Richard Leslie (1967) [Aanvanklik uitgegee 1951]. ’n Biografiese Woordeboek van Soedan (2de uitg.). Routledge. p. 6. ISBN 978-0-7146-1037-5.
↑ (en) Featherstone, Donald F. (1993). Khartoum 1885: General Gordon se Laaste Verset. Osprey military campaign series, v. 23. Osprey Publishing. p. 18. ISBN 978-1-85532-301-8.
↑ (en) Fadlalla, Mohamed Hassan (2005). Die Probleem van Dar Fur. iUniverse. p. 33. ISBN 978-0-595-36502-9.
↑ (en) Anglo-Egiptiese Kondominium (1899–1956) by Flags of the World. URL besoek op 15 Mei 2019.
↑ (en) Soedan – Historiese vlae by Flags of the World. URL besoek op 15 Mei 2019.
Wikimedia Commons bevat media in verband met Vlae van Soedan.
(en) Soedan by Flags of the World.
(en) "Flag of the Sudan". Encyclopædia Britannica. Besoek op 15 Mei 2019.
Ontsluit van "https://af.wikipedia.org/w/index.php?title=Vlag_van_Soedan&oldid=1991353"
Last edited on 15 Mei 2019, at 18:50